13. Juniormesterlæreordning fra 1. august 2025 (Åben)
Tidl. politisk behandling
Forventet sagsgang
BS-U, ØK, BY
Lovgrundlag
Folkeskolens kvalitestsprogram (Folkeskoleloven)
SAGENS INDHOLD
Byrådet skal i denne sag tage stilling til en ny ordning om juniormesterlære, som 
folkeskolen skal tilbyde elever i 8. og 9. klasse fra 1. august 2025 jf. Folkeskolens 
kvalitetsprogram, der blev vedtaget af Folketinget 12. december 2024. 
Juniormesterlære er et tilbud til alle elever i 8. og 9. klasse, herunder elever med specialundervisning. En 
bekendtgørelse om juniormesterlære har været i høring og forventes behandlet i foråret 2025.
Med juniormesterlære er det muligt at få en alternativ afslutning på folkeskolen med et mere praktisk sigte, 
idet den enkelte elev skal i praktik eller følge praktiske undervisningsforløb i mindst 1/5 og op til 2/5 af 
undervisningstiden. Eleven skal herudover som minimum undervises i dansk og matematik. 
Elev og forældre skal som udgangspunkt selv finde et praktiksted og indgå en praktikaftale. Skolelederen 
vurderer og godkender praktikstedet. De praktiske undervisningsforløb kan foregå på en erhvervsskole, i 
FGU eller i ungdomsskoleregi.
Afgangseksamen med juniormesterlære giver adgang til erhvervsuddannelser og afsluttes med en 
portfoliosamtale med skole og praktikvært. Den giver ikke adgang til en gymnasial uddannelse, eftersom 
eleven ikke indgår i den fulde fagrække og dermed ikke opnår fuld afgangseksamen. Hvis eleven fravælger 
juniormesterlærerordning undervejs, skal eleven tilbydes undervisning efter folkeskolens almindelige regler 
og evt. nødvendig supplerende undervisning for at kunne opnå en fuld afgangseksamen.
VURDERING
Børn og Kultur anbefaler, at juniormesterlære i [adresse] fra 1. august 2025 tager afsæt i en 
model, hvor eleven bliver i sin egen klasse og har én ugentlig dag i praktik. Dermed får eleven mulighed 
for at bevare tilknytningen til sit nærmiljø på dage med almindelig undervisning. Udover praktikken tilbydes 
elever i juniormesterlære korte praksisfaglige forløb på erhvervsuddannelser eller lignende. 
Unges Uddannelse og Job hjælper elev og forældre til en praktikplads, hvis familien ikke selv kan finde en. 
Juniormesterlæreordningen indarbejdes i den sammenhængende kommunale plan for skole- og 
vejledningsindsatsen, der ligger på kommunens hjemmeside.
Ungdomsskolen i [adresse] vil få til opgave at yde mentorstøtte til den enkelte elev i praktikforløbet. 
Mentorens rolle er løbende at understøtte den unge, der skal i juniormesterlære, så eleven får de bedste 
betingelser for et udbytterigt forløb.
Elever på 7. og 8. årgang og deres forældre vil blive informeret om tilbuddet om juniormesterlære i løbet af 
foråret 2025 med henblik på tilmelding til ordningen og mulighed for at finde praktikplads.
[adresse]: EMN-2024-01104
Dok-ID: 3846049
Sagsbehandler: hpje
Byråd
25. februar 2025  19:00
Børn og Kultur vil løbende indsamle erfaringer med den nye ordning med henblik på at kunne videreudvikle 
modellen for juniormesterlære. I bilaget er både anbefalede og mulige fremtidige organiseringer af tilbuddet 
beskrevet. Det skal i den forbindelse bemærkes, at Byrådet kan beslutte at samle alle kommunens elever 
i juniormesterlære på én skole. En sådan organisering forudsætter dog, at et betydeligt antal elever vælger 
juniormesterlæreordningen, og vil også resultere i en større udgift for skoleområdet.
Der er aktuelt stor usikkerhed om, hvor mange elever der vil benytte juniormesterlæreordningen – især i de 
første år. På baggrund af dialog med skolerne i [adresse] vurderer Børn og Kultur, at mellem 5 
og 25 elever forventes at vise interesse for den nye ordning på kommende 8. årgang i skoleåret 2025/26.
Børne- og Undervisningsministeriet har tidligere vurderet, at omkring 5 % af eleverne i 8. og 9. klasse vil 
benytte ordningen. I [adresse] svarer dette til ca. 55 elever.
ØKONOMI
Byrådet forelægges en sag i marts 2025 vedr. den samlede økonomi for skolernes kvalitetsprogram, 
herunder skolernes timebank og forslag om en mindre tilpasning af skolernes ressourcetildelingsmodel. 
Juniormesterlæreordningen medfører nye udgifter for skolevæsenet, blandt andet til mentorstøtte, 
befordring til praktik og korte praksisfaglige forløb samt supplerende undervisning, ligesom hjælp til at finde 
praktikplads vil være en opgave for Unges Uddannelse og Job. Udgiftsniveauet afhænger af antallet af 
elever, som indskrives på ordningen. 
Der er ikke fra Folketingets side tilført ny økonomi til denne opgave, hvorfor økonomien skal findes inden 
for skolevæsenets og Unges Uddannelse og Regitze Schultz eksisterende økonomiske ramme.
INDDRAGELSE
Der har været nedsat en arbejdsgruppe bestående af skoleledere, udskolingsledere, leder af Unges 
Uddannelse 
og 
Job, 
ungdomsskolelederen 
og 
en 
pædagogisk 
konsulent 
samt 
relevante 
sekretariatskonsulenter, som har undersøgt forskellige scenarier. Den endelige model er blevet kvalificeret 
på møde med deltagelse af uddannelsesvejledere og udskolingsledere.
INDSTILLING
Direktøren for Børn og Kultur indstiller til Byrådet:
1.
At modellen for juniormesterlæreordning, hvor eleven bliver i sin egen klasse og har én ugentlig dag i 
praktik suppleret med korte praksisfaglige forløb, godkendes.
BESLUTNING
Børne- og Skoleudvalget, 4. februar 2025:
Fraværende: Ingen
Indstilles godkendt.
Økonomiudvalget, 18. februar 2025:
Fraværende: Ingen
Indstilles godkendt.
Byrådet, 25. februar 2025:
Fraværende: Margrethe Iversen
Godkendt.
Bilag

Laurits Lind (3846055)
